รายการเดินหน้าประทศไทย : เดินหน้าป้องกันปราบปรามต่อต้านการค้ามนุษย์
พล.ต.อ.อดุลย์ แสงสิงห์แก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ กล่าวผ่านรายการเดินหน้าประเทศไทยว่า รัฐบาลได้ให้ความสำคัญต่อการแก้ไขปัญหาการค้ามนุษย์มาอย่างต่อเนื่องโดยในปี 2560 ด้านแรงงานต่างด้าวได้ทำการพิสูจน์สัญชาติไปแล้วกว่า 2.7 ล้านคน จากกว่า 3.5 ล้านคนทั่วประเทศ ซึ่งได้ทำการขยายระยะเวลาในการพิสูจ์สัญชาติแรงงานที่เหลือกว่า 8 แสนคน โดยคาดว่าแล้วเสร็จภายในเดือนมิถุนายน 2561 พร้อมกันนี้ด้านการดำเนินงานแก้ไขปัญหาการค้ามุษย์ในด้านต่างๆ โดยยึดหลักมาตรการ 3P คือ การบังคับใช้กฎหมาย (Policy) คุ้มครองช่วยเหลือ (Protection) และป้องกัน (Prevention) ทั้งนี้ ขอให้ประชาชนร่วมกันแจ้งเบาะแสหากพบเหตุการค้ามุษย์ในทุกรูปแบบ ผ่านทางช่องทางสายด่วน 1506/1300 และ 191 ได้ตลอด 24 ชั่วโมง
  

กริช  รวิวรรณ